b'\n_START_ARTICLE_\nEiger\xc3\xb8y fyr\n_START_SECTION_\nKulturminne\n_START_PARAGRAPH_\nM\xc3\xa5lsettinga for kommunen er \xc3\xa5 gj\xc3\xb8re fyret om til et slags kystkultursenter. Eigersund kommune har i samarbeid med 22 grunneiere bygd veien ut mot fyrbygningen. De har ogs\xc3\xa5 satt i stand en parkeringsplass og mudra sundet mellom Midbr\xc3\xb8 og Eiger\xc3\xb8y slik at fritidsb\xc3\xa5ter kan komme seg ut til fyret innenskj\xc3\xa6rs. Omr\xc3\xa5det rundt fyrstasjonen med alle bygninger ble fredet fra 1998 etter kulturminneloven.\n_START_SECTION_\nDyreliv\n_START_PARAGRAPH_\nDalane lokallag av Norsk Ornitologisk Forening har fuglestasjon p\xc3\xa5 omr\xc3\xa5det. Her er ogs\xc3\xa5 gode forhold for sportsdykking med tareskog ned til 30 meters dyp.'